Άννα της Γαλλίας (Βασίλισσα)

Αντιβασίλισσα της Γαλλίας

Αρραβωνιάστηκε πρώτα τον Νικόλαο, δούκα της Λωρραίνης ο οποίος δημιούργησε προς τιμή της την υποκομητεία του Θουάρ (1468) αλλά ο δούκας πέθανε πρόωρα και αιφνίδια (1473) ο Λουδοβίκος ΙΑ΄ αναζήτησε άλλη σύζυγο για την θυγατέρα του. Την ίδια χρονιά σε ηλικία μόλις 12 ετών παντρεύτηκε τον Πέτρο αδελφό του δούκα των Βουρβόνων Ιωάννη Β΄ κερδίζοντας με τον νέο της σύζυγο την διοίκηση του Μποζωλαί.
Την περίοδο που ο μικρότερος αδελφός της Κάρολος ήταν ανήλικος (1483 - 1491) η Άννα ανέλαβε την αντιβασιλεία της Αγγλίας μαζί με τον σύζυγο της Πέτρο, διατήρησαν την ανεξαρτησία και την ενότητα του βασιλείου της Γαλλίας απέναντι στον Οίκο της Ορλεάνης με τον οποίο το στέμμα βρισκόταν σε ανοιχτό πόλεμο από το 1480. Η Άννα της Γαλλίας ήταν η πιο ισχυρή γυναίκα στο βασίλειο της Γαλλίας ολόκληρο τον 15ο αιώνα γι'αυτό πολλές φορές αποκαλείται και «Μεγάλη κυρία». 
Την περίοδο της αντιβασιλείας της είχε πολλά προβλήματα με πολλούς ευγενείς οι οποίοι ήταν έντονα δυσαρεστημένοι με τον πατέρα της ο οποίος τους είχε περιορίσει σημαντικά τα προνόμια, αναγκάστηκε να τους επαναφέρει πολλά από αυτά, ένας από τους συγκεκριμένους ευγενείς ήταν και ο μελλοντικός βασιλιάς Λουδοβίκος ΙΒ΄.

Άνοδος των Τιδόρ στην Αγγλία, οριστικό τέλος του Εκατονταετούς πολέμου

Η Άννα υποστήριξε τον Ερρίκο Τιδόρ ο οποίος εξεγέρθηκε εναντίον του τελευταίου βασιλιά της δυναστείας των Πλανταγενετών Ριχάρδου Γ΄ εξοπλίζοντας τον Ερρίκο με Γαλλικό στρατό. Στην τελικά αναμέτρηση που έγινε στις 22 Αυγούστου 1485 με την υποστήριξη Γαλλικού στρατού οι δυνάμεις του Ερρίκου νίκησαν τις δυνάμεις του Αγγλικού στέμματος του Ριχάρδου στην Μάχη του Μπόσγουορθ, ο Ερρίκος Τιδόρ θα γίνει ο νέος βασιλιάς της Αγγλίας ως Ερρίκος Ζ΄ και ιδρυτής της δυναστείας των Τιδόρ.
Η Άννα υπέγραψε (1491) την Συνθήκη του Ετάψ η οποία κατοχύρωσε το οριστικό τέλος του Εκατονταετούς Πολέμου και πραγματοποίησε τον γάμο του αδελφού της βασιλιά Καρόλου με την Άννα της Βρετάνης, κληρονόμο του δουκάτου της Βρετάνης το οποίο με τον γάμο αυτό ενσωματώθηκε στο Γαλλικό στέμμα. Όταν ο Κάρολος ανέλαβε επίσημα την βασιλεία (1491) ο Κάρολος γνώρισε την οργή της συζύγου επειδή λόγω της αδελφής του έχασε την ανεξαρτησία της στο δουκάτο.

Δάσκαλος στην Γαλλική αυλή

Ο σύζυγος της Πέτρος απεβίωσε (1503) και από τότε η Άννα ήταν ουσιαστικά κυβερνήτης της περιουσίας του για λογαριασμό της ανήλικης κόρης τους Σουζάνας. Η Άννα είχε εξαιρετικά ισχυρή προσωπικότητα, ήταν πολύ έξυπνη και πονηρή, ακούγεται ότι ο ίδιος ο πατέρας του την είχε χαρακτηρίσει ως «η πιο τρελή γυναίκα που υπάρχει στην Γαλλία»,  περιγράφεται στην εμφάνιση ότι είχε μαύρα μαλλιά, ψηλό μέτωπο, εντυπωσιακά καστανά μάτια, μεγάλη μύτη, λεπτά χείλη και χέρια.
Η Άννα ήταν δάσκαλος στους νέους της Γαλλικής αριστοκρατίας ανάμεσα στους οποίους βρισκόταν και η μελλοντική βασιλομήτωρ Λουίζα της Σαβοΐας,  στην νεολαία δίδαξε νέους εκλεπτυσμένους τρόπους συμπεριφοράς όπως να μην σκουπίζουν την μύτη τους με τα δάχτυλα αλλά με ένα κομμάτι ύφασμα.  Η Λουίζα έμαθε πολλά από την Άννα σχετικά με τον ρόλο της σαν αντιβασίλισσα όταν ο γιος της Φραγκίσκος Α΄ έγινε βασιλιάς, η Άννα εκπαίδευσε και την Μαργαρίτα της Αυστρίας  με προορισμό να την δώσει σύζυγο στον αδελφό της Κάρολο και έγινε αργότερα κυβερνήτρια των κτήσεων των Αψβούργων στην Ολλανδία.

Θάνατος της κόρης της Σουζάνας και της Άννας

Όταν πέθανε o σύζυγος της Πέτρος η Άννα ακύρωσε τον γάμο που είχε προγραμματίσει για την κόρη τους Σουζάνα με τον Κάρολο Δ΄ του Αλανσόν, την πάντρεψε με τον ξάδελφο της Κάρολο του Μοντπεσιέ ο οποίος τους διαδέχθηκε ως Κάρολος Γ΄ δούκας του Μπουρμπόν. Το ζευγάρι παρέμεινε άτεκνο και η ασθενής Σουζάνα πέθανε (1521) έναν χρόνο πριν από τον θάνατο της ίδιας της μητέρας της Άννας, ο θάνατος της Σουζάνας θα προκαλέσει στην συνέχεια μεγάλη σύγκρουση ανάμεσα στον Κάρολο και στον βασιλιά της Γαλλίας Φραγκίσκο Α΄.
Ή Άννα είχε γράψει ένα βιβλίο με τίτλο Μαθήματα για την κόρη μου το οποίο αφορούσε την εκπαίδευση της κόρης της, την συμβούλευε ότι ένας αριστοκράτης πρέπει να είναι ευγενής, έντιμος και αγαθός, οποιοδήποτε άλλο προτέρημα χωρίς αυτά τα στοιχεία είναι ανεπαρκές.

Κληρονόμοι

Η Άννα είχε την πρώτη εγκυμοσύνη το 1476 αλλά οι πληροφορίες είναι αντιφατικές, μερικοί λένε ότι απέβαλλε  άλλοι λένε ότι γεννήθηκε γιος ο Κάρολος ο οποίος ήταν ο φυσικός διάδοχος του δουκάτου και πέθανε πρόωρα σε ηλικία 22 ετών (1498) χωρίς να αφήσει απογόνους.    
Τα υπόλοιπα παιδιά του Πέτρου και της Άννας πέθαναν σε βρεφική ηλικία, τo μόνο παιδί που επιβίωσε ήταν η Σουζάνα που γεννήθηκε στις 10 Μαΐου/1491 .

Αναφορές της στην σύγχρονη λογοτεχνία

Μια ιστορία γύρω από την ζωή της και το ειδύλλιο της με τον βασιλιά της Γαλλίας Λουδοβίκο ΙΒ΄ γράφτηκε το 1947 απο τον Μουριέλ Ρόι Μπόλτον με την ονομασία Χρυσός Ακανθόχοιρος αλλά θεωρείται περισσότερο μυθιστόρημα παρά αληθινή ιστορία.
Αναφέρεται και στο πασίγνωστο έργο του Βίκτορος Ουγκώ Παναγία των Παρισίων όταν ο αρχιδιάκονος Κλαύδιος Φρολό προσπάθησε ανεπιτυχώς να απαγορεύσει την είσοδο της στο καθεδρικό μοναστήρι επειδή ήταν γυναίκα τότε ο αρχιδιάκονος αρνείται να παραστεί στην επίσκεψη της. Ο πραγματικός λόγος που δεν ήθελε ο αρχιδιάκονος να μπει η αντιβασίλισσα στον ναό ήταν να μην δει τα όργια του με την τσιγγάνα Εσμεράλδα και χάσει την θέση του.